open-index/open-wikipedia-markdown huggingface dataset:
Cabo Higuer

**Cabo Higuer** (baskisk *Higer lurmuturra*) er eit nes i Biscayabukta som stikk ut frå fjellkjeda Jaizkibel på grensa mellom Spania og Frankrike i kommunen Hondarribia (4&nbsp;km frå sentrum). Her står eit fyr, ein camping og eit par gjestgjevari. Neset vert stundom rekna som den vestlegaste delen av Pyreneane.

Det er funne spor etter dei gamle romarane på 17 meters djupne ved ein naturleg hamneplass ved sidan av borga San Telmo. På havbotnen ligg eit skipsvrak som truleg frå romartida med minerallast og restar av tømmer og keramikk. 

## Kjelder

* *Denne artikkelen bygger på «[[:en:Cape Higuer|Cape Higuer]]» frå , den 27. august 2009.* 
** * oppgav desse kjeldene:*
** Romerske funn  (spansk)
Orbiter Processing Facility

**Orbiter Processing Facility** er namnet på tre hangarar ved John F. Kennedy Space Center i Florida, der romferjene vert haldne ved like mellom romferdene.

 Etter at ei romferje har kome attende etter ei romferd, vert ferja taua til ein hangar. Last og utstyr nytta i den førre ferda vert fjerna og romferja vert testa og får vedlikehald. Varmeskjoldet vert inspisert og skadde blokker vert skifta ut. Deretter vert nyttelasta til neste romferd installert og klarert, før romferja vert frakta vidare til Vehicle Assembly Building for vidare prosessering.

Det er tre OPF-hangararar: OPF-1 er tildelt romferja Atlantis, OPF-2 er tildelt romferja Endeavour medan OPF-3 er tildelt romferja Discovery.
Shuttle Landing Facility

**Shuttle Landing Facility** er ein privat flyplass ved John F. Kennedy Space Center. Den amerikanske romfartsorganisasjonen NASA nyttar staden som ein av tre moglege landingsstriper for romferjene sine etter endt romferd. Flyplassen vert elles nytta NASA sine treningsfly, i tillegg til Shuttle Carrier Aircraft, som vert nytta om ei romferje har landa andre stader enn KSC.
Musée d'Orsay

**Musée d'Orsay** (fransk uttale ) er eit museum i Paris. Museet held til i ein nedlagt jarnbanestasjon, Gare d'Orsay, bygd mellom 1898 og 1900. Samlingane består i hovudsak av fransk kunst frå tida mellom 1848 og 1914, og omfattar måleri, skulpturar, møblar og fotografi. Museet er særleg kjent for samlinga av impresjonistisk og postimpresjonistisk kunst. Kunstnarar som Monet, Manet, Degas, Renoir, Cezanne, Seurat, Gauguin og Van Gogh er rikeleg representert i utstillingane. 

Museet har ei utstillingsflate på 57&nbsp;400 m² og hadde 3,2 miliionar besøkande i 2007.

### Historie
Bygninga vart reist som jarnbanestasjon til Verdsutstillinga i 1900, og tente som stasjon for dei sørvestre linjene i Paris til 1939. Den opphavlege jarnbanestasjonen vart teikna av Victor Laloux. Ombygginga til museum vart vedteken i 1977 og gjennomført i perioden 1983-86 med etter teikningar frå arkitektane Renaud Bardon, Pierre Colboc, Jean-Paul Philippon og den italienske interiørarkitekten Gae Aulenti.

### Utstillingar
Grunnplanet er vigd verk frå før 1870, med to rekker av skulpturar langs midten og måleri langs sidene. Utstillinga held fram kronologisk i toppetasjen med meisterverk frå impresjonismen. Dei nyaste verka finst i mellometasjen. Her er det også salar med møblar og gjenstandar i art nouveau. 

## Bakgrunnsstoff

* Offisiell nettstad
VAB

**VAB** er ei forkorting som kan stå for:

* Vernepliktig akademisk befal:
* Vehicle Assembly Building: Monteringshall for dei amerikanske romferjene ved John F. Kennedy Space Center i Florida.
* Vertical Assembly Building: Det opphavlege namnet då monteringshallen vart reist i 1966.
* Véhicule de l'Avant Blindé: pansra militære personellkjøretøy produsert av Peugeot for den franske hæren.
Artur

**Artur** eller **Arthur** er eit engelsk mannsnamn av keltisk opphav. Det kan òg vera eit slektsnamn. Artur har namnedag den 28. august i Noreg og den 13. april i Sverige.

Namnet kjem frå keltisk *Artus* og har truleg tydinga 'vidkjend, mektig'. Artur er særleg blitt kjend gjennom sogene om kong Arthur og riddarane av det runde bordet.

## Bruk
Artur er eit vanleg namn i Polen. Formene *Arttu* og *Artturi* er mykje brukt i Finland. *Arthur* er utbreidd i USA og *Arturo* i Spania.

I Noreg var Arthur blant dei mest brukte gutenamna for nyfødde rundt år 1900, då opptil 1,0&nbsp;% kunne få namnet.
I 2009 var det 1&nbsp;529 norske menn som heitte Arthur og 649 som heitte Artur.

## Namneberarar

* Arthur Wellesley, 1. hertug av Wellington (1769–1852), britisk militær, politikar og diplomat
* Arthur Schopenhauer (1788–1860), tysk filosof
* Artur Immanuel Hazelius (1833–1901), svensk folklorist og museumsmann
* Arthur Seymour Sullivan (1842–1900), britisk komponist
* Arthur James Balfour (1848–1930), britisk politikar og statsminister
* Jean Arthur Rimbaud (1854–1891), fransk forfattar
* Arthur Conan Doyle (1859–1930) britisk forfattar
* Arthur Schnitzler (1862–1931), austerriksk forfattar
* Arthur Henderson (1863-1935), britisk politikar og fredsprisvinnar
* Arthur Allers (1875–1961), norsk seglar
* Artur Schnabel (1882–1951), austerriksk-amerikansk pianist
* Arthur Andersen (1885–1947), amerikansk forretningsmann
* Arthur Omre (1887–1967), norsk forfattar 
* Arthur Rubinstein (1887–1982), polsk-amerikansk pianist
* Arthur Benjamin (1893–1960), australsk komponist og pianist
* Arthur Honegger (1892–1955), sveitsisk komponist
* Arthur Alstad (1899–1989), norsk målar
* Arthur Koestler (1905–1983), ungarsk-britisk forfattar
* Artur Lundkvist (1906–1991), svensk forfattar og kritikar
* Arthur Adamov (1908–1970), russisk-fransk dramatikar
* Arthur Miller (1915–2005), amerikansk forfattar
* Arthur C. Clarke (1917–2008), britisk forfattar
* Artur Alliksaar (1923–1966), estisk forfattar
* Artur Rasizade (f. 1935), aserbajdsjansk politikar og statsminister
* Arthur Arntzen (f. 1937), norsk forfattar og skodespelar
* Arthur Scargill (f. 1938), britisk fagforeiningsleiar
* Arthur Murray Blythe (f. 1940), amerikansk jazzmusikar
* Arthur Krasilnikoff (f. 1941), dansk forfattar
* Arthur Ashe (1943–1993), amerikansk tennisspelar
* Arthur Conley (1946–2003), amerikansk songar
### Etternamn
*Chester Arthur (1829–1886), amerikansk president

## Kjelder

**Delar av denne artikkelen bygger på «[[:nb:Artur|Artur]]» frå ,  den 27. august 2009.*
Johan

**Johan** eller **Johann** er mannsnamn danna som ei kortare form av Johannes. Det har namnedag den 29. august.

Johannes er ei latinsk form av det greske Ioannes (Ιωαννης) som kjem frå hebraisk Yochanan og betyr 'Gud er nådig'. John, Jan, Jens, Hans og Hannes er nokre av fleire andre variantar av namnet.

## Bruk
Johan er eit vanleg namn i Sverige, Finland, Belgia og Noreg. På Island finst forma Jóhann, og på Færøyane både Jóhan og Johan. I Tyskland er Johann utbreidd.

Namnet var særs ubtreidd ved slutten av 1800-talet. Rundt 1880 fekk over 4,5 % av nyfødde gutar namnet Johan. Fram til 1950-talet var bruken minkande, og har sidan halde seg på eit lågare nivå.

I 2009 var det 9&nbsp;998 norske menn som heitte Johan og 305 som heitte Johann.

## Namneberarar

* Johann Gutenberg (1398-1468), oppfinnaren av trykkjekunsten
* Johann Pachelbel (1653-1706), tysk komponist
* Johann Sebastian Bach (1685-1750), tysk komponist
* Johann Gottlieb Naumann (1741-1801), tysk komponist
* Johan Herman Wessel (1742-1785), norsk forfattar
* Johan Nordahl Brun (1745-1816), norsk prest og diktar
* Johann Wolfgang von Goethe (1749-1842), tysk forfattar
* Johan Christian Clausen Dahl (1788-1857), norsk kunstmålar
* Johann Strauss d.e. (1804-1859), austerriksk komponist
* Johann Strauss d.y. (1825-1899), austerriksk komponist
* Johan Sebastian Welhaven, (1807-1873), norsk forfattar
* Johan Sverdrup (1816-1892), norsk politikar
* Johan Svendsen (1840-1911), norsk komponist og dirigent
* Johan Halvorsen (1864-1935), norsk komponist og dirigent
* Johan Sigmundstad (1874-1909), norsk forfattar
* Johan Nygaardsvold (1879-1952), norsk politikar og statsminister
* Johan Falkberget (1879-1967), norsk forfattar
* Johan Grøttumsbråten (1899-1983), norsk langrennsløpar
* Johan Støa (1900-1991), norsk idrettsmann
* Johan Borgen (1902-1979), norsk forfattar
* Johan Haanes (1912-2000), norsk idrettsmann
* Johan Galtung (f. 1930), norsk professor
* Johan J. Jakobsen (f. 1937), norsk politikar (Sp)
* Johann Olav Koss (f. 1968), norsk skeiseløpar
* Johan Golden (f. 1974), norsk komikar
* Johan Thorbjørnsen (f. 1983), norsk fotballmålvakt

## Kjelder

* *Denne artikkelen bygger på «[[:nb:Johan|Johan]]» frå , den 28. august 2009.*
Jone

:*Sjå òg [[Jonê]], eit fylke i Kina*

**Jone** er eit personnamn som kan brukast av menn og kvinner. Det har namnedag den 29. august. 

I Noreg kan namnet ha opphav i Jon eller Johannes. Det er mest brukt som mannsnamn, men kan òg brukast av kvinner. I 2009 var det 985 norske menn som heitte Jone, og 26 kvinner.

Jone er òg eit baskisk kvinnenamn avleidd av Jon.

Jone er eit utbreidd mannsnamn på Fiji.

## Namneberarar

### Kvinner
* Jone Morino (1896–1978), italiensk filmskodespelar
* Jone Salomonsen (f. 1956), norsk teolog

### Menn
* Jone Daunivucu (f. 1977), fijiansk rugbyspelar
* Jone Railomo (1981-2009), fijiansk rugbyspelar
* Jone Tawake (f. 1982), fijiansk rugbyspelar
* Jone Samuelsen (f. 1984), norsk fotballspelar
* Jone Qovu (f. 1985), fijiansk rugbyspelar
* Jone Navakamocea, fijiansk hovding, politikar og minister

## Sjå òg
* Joni
* Etternamna Jones og Joner

## Kjelder
* norskenavn.no (gutenamn) og norskenavn.no (jentenamn)
Don’t Worry Baby

«**Don’t Worry Baby**» er ein song skriven av Brian Wilson og Roger Christian og spelt inn av the Beach Boys. Brian Wilson syng falsettvokal på denne balladen som først vart gjeven ut på albumet deira *[[Shut Down Volume 2]]* i 1964. Han vart òg gjeven ut som B-side på singelen «I Get Around» som var den første førsteplassen deira i USA. «Don't Worry Baby» nådde 24. plass på eiga hand. Singelen vart gjeven ut i mai 1964 av Capitol Records. Ein månad seinare kom han òg ut i Europa. 

Brian Wilson har fortalt at songen var eit forsøk på å fange essensen i favorittsongen hans, «Be My Baby» av The Ronettes, som seinare skulle spele inn si utgåve av «Don't Worry Baby». 

John Lennon-songen «(Just Like) Starting Over» frå 1980 nyttar mykje av melodien i refrenget på «Don't Worry Baby», og det same gjorde Garbage i 1998 med «Push It».

Songen er rangert på 178. plass på lista til musikkmagasinet Rolling Stone frå 2010 over dei 500 største songane gjennom tidene. 

## Andre utgåver
Keith Moon, trommeslagaren i The Who, spelte inn denne songen på det einaste soloalbumet hans, *[[Two Sides of the Moon]]*, med Dick Dale på sologitar. Bryan Ferry, B.J. Thomas, Everly Brothers, Bay City Rollers, Fun & Games og Andy Pratt har òg gjort utgåver av songen. 

Billy Joel spelte songen på ein hyllestkonsert til Brian Wilson i 2001. 

## Kjelder

* *Denne artikkelen bygger på «[[:en:Don’t Worry Baby|Don’t Worry Baby]]» frå , den 28. august 2009.* 
 

## Bakgrunnsstoff
* Musikalsk analyse av «Don't Worry Baby»
I Get Around

«**I Get Around**» er ein song av skriven av Brian Wilson og Mike Love for The Beach Boys. Mike Love syng solovokal på verset og Brian Wilson på refrenget. Songen er kjend for den bakvendte strukturen - han startar med refrenget og har to korte vers. Songen vart gjeven ut på singel i 1964 med «Don’t Worry Baby» som B-side. Singelen var den frøste songen ti lthe Beach Boys som nådde førsteplassen i USA. Singelen nådde òg 7. plass i Storbritannia og vart den første Topp 10-plasseringa til bandet her. Songen vart gjeven ut på albumet *[[All Summer Long]]* i 1964.

## Komposisjon
I november 1969 selde far til Wilson, Murry Wilson, rettane til songen til Irving Almo for om lag $700&nbsp;000. Mange år seinare i april 1992, like etter Brian Wilson vann eit søksmål der han fekk tilbake rettane til mange av songane sine, saksøkte Mike Love Brian Wilson fordi Love ikkje hadde vorte tilskriven låtskrivinga på rundt 30 songar og derfor ikkje fått honorar. Ein av desse var «I Get Around». Opphavleg var berre Wilson tilskriven, men Love insisterte på at han hadde vore med på å skrive teksten. 

## Innspeling

Instrumentsporet vart spelt inn 2. april 1964. Vokalen vart spelt inn åtte dagar seinare, den 10. april med Mike Love på versa og Brian Wilson på refrenga, samt korvokal frå Brian, Carl og Dennis Wilson, Mike Love og Alan Jardine.

## Singelen
Singelen kom ut i USA den 11. mai 1964. Singen gjekk inn på Billboard-lista den 6. juni på 17. plass. Songen nådde førsteplassen den 4. juli og erstatta «A World Without Love» av Peter and Gordon. Dette var den først førsteplassen deira i USA og låg der i to veker. 

I følgje Songfacts, Billboard og Cash Box var «I Get Around» den femte mestseljande singelen i USA i 1964 og selde nær 2 millionar eksemplar.

I juni 1964 nådde songen 7. plass i Storbritannia og vart dermed den første store hitten deira i dette landet. I Tyskland nådde singelen 38. plass. og vart den andre singelen til bandet som gjekk inn på dei tyske listene. Singelen var første gong bandet nådde listene i Nederland med ein 38. plass. Singelen nådde Topp 10 både i Canada og Sverige, ein 10. plass i begge land.

### Salslister
;Vekeslister

;Årslister

## Andre utgåver
* Knights i 1964
* The Catalinas i 1964
* The Surfriders i 1967
* Langley Schools Music Project i 1977
* Bakersfield Boogie Boys i 1980
* Papa Doo Run Run på albumet *California Project* i 1985
* Papa-O i 1994
* Trygve Thue i 1994
* Brian Wilson på konsertalbumet *[[Live at the Roxy Theatre]]* i 2001.
* John B. & The Surfin’ Safaris i 2002
* Pennywise
* Red Hot Chili Peppers, på ein konsert i 2004

## Kjelder

* *Denne artikkelen bygger på «[[:en:I Get Around|I Get Around]]» frå , den 28. august 2009.* 
*** oppgav desse kjeldene:*
All Summer Long

***All Summer Long*** er det sjette studioalbumet til The Beach Boys og det andre som kom ut i 1964. Det vart spelt inn etter den britiske bølgja med The Beatles i spissen og markerte eit stort vendepunkt i karrieren til The Beach Boys og for Brian Wilson som låtskrivar.

*All Summer Long* nådde 4. plass i USA og låg på lista i 49 veker. I dag finst *All Summer Long* (Capitol (S) T 2110) på CD i lag med *[[Little Deuce Coupe]]*, samt bonusspor frå denne perioden.

## Soge

Frå februar 1964 sette Wilson i gang ein periode med hard låtskriving og etter nokre veker hadde han songar som «I Get Around», «All Summer Long», «Wendy» og «Girls on the Beach». The Beach Boys la vokalen sin oppå instrumentalspor som andre studiomusikarar spelte. Alt var produsert av den då 21 år gamle Brian Wilson.

«I Get Around» kom ut om lag to månader før albumet og gjekk raskt til førsteplassen i USA. Dette var den første topplasseringa deira i heimlandet. Singelen vart òg den høgaste plasseringa deira til då i Storbritannia med ein sjuandeplass. Albumet kom ut i juli og nådde fjerdeplass i USA og selde til gullplate.

Det skjedde store endringar under innspelinga av albumet. Faren Murry Wilson hadde vore manager og styrt bandet med hard hand fram til då. Under innspelinga av vokalen til «I Get Around» i april gav Brian faren sparken.

## Innhald

## Medverkande

Frå arkivaren Craig Slowinski.

**The Beach Boys**
*Al Jardine – harmoni- og korvokal; bassgitar; elektrisk rytmegitar
*Mike Love – solo- og bassvokal
*Brian Wilson – solo-, harmoni- og korvokal; piano; elektrisk piano, cembalo; Hammond B3-orgel; xylofon eller marimba
*Carl Wilson – harmoni- og korvokal, solo- og rytmegitar
*Dennis Wilson – solo-,harmoni- og korvokal; trommer; perkusjon; opningsrøyst på «Little Honda»

**Studiomusikarar og teknisk personell**
*Hal Blaine – timbales med visp
*Bob (ukjend etternamn) – lydteknikar på «Girls On the Beach»
*Chuck Britz – lydlteknikar
*Glen Campbell – 6-strengs elektrisk bassgitar
*Steve Douglas – tenorsaksofon
*Jay Migliori – barytonsaksofon
*Ray Pohlman – 6-strengs elektrisk bassgitar

## Salslister
### Vekeslister

### Singlar

## Kjelder

* *Denne artikkelen bygger på «[[:en:All Summer Long|All Summer Long]]» frå , den 28. august 2009.* 
** * oppgav desse kjeldene:*
** *Little Deuce Coupe*/*All Summer Long* CD-hefte, David Leaf, c.1990.
** "The Nearest Faraway Place: Brian Wilson, The Beach Boys and the Southern California Experience", Timothy White, c. 1994.
** "Wouldn't It Be Nice - My Own Story", Brian Wilson og Todd Gold, c. 1991.
** "Top Pop Singles 1955-2001", Joel Whitburn, c. 2002.
** "Top Pop albums 1955-2001", Joel Whitburn, c. 2002.
** Allmusic.com
Beach Boys Concert

***Beach Boys Concert*** er eit konsertalbum av The Beach Boys frå 1964. Det er det sjuande albumet deira og det tredje som kom ut dette året. **Beach Boys Concert** var det første albumet deira som nådde førsteplassen på albumlista i USA, der det vart liggande i fire veker og selde til gullplate.

Det viste seg at *Beach Boys Concert* vart gjeven ut til rett tid og produsent Brian Wilson slutta like etter å halde konsertar med bandet. Dei neste tretti åra spelte han berre sporadisk med bandet. Det er òg det einaste konsertalbumet med dei fem originale medlemmene i The Beach Boys. Albumet vart spelt inn the Memorial Auditorium i Sacramento i California.

Albumet inneheldt fleire songar som The Beach Boys spelte fast på knosertar, men som ikkje hadde vore med på tidlegare album, som «Papa-Oom-Mow-Mow», «The Wanderer» og «Monster Mash». «The Little Old Lady From Pasadena» var ein hit for Jan & Dean.

Albumet vart fiksa på i studio i etterkant med fleire vokalspor. I tillegg nytta Brian Wilson det originale musikksporet på både «Fun, Fun, Fun» (i høgare tempo) og «I Get Around», men på begge var det fjerna enkelte instrument slik at dei høyrdest ut som heilt nye framføringar.

Ei kortare utgåve vart gjeven ut på Pickwick Records som *Wow, Great Concert!*

## Innhald

*Beach Boys Concert* (Capitol (S)TAO 2198) finst i dag på CD i lag med *[[Live in London av The Beach Boys|Live in London]]*, samt bonusspor frå begge periodar.

## Kjelder

* *Denne artikkelen bygger på «[[:en:Beach Boys Concert|Beach Boys Concert]]» frå , den 28. august 2009.* 
** * oppgav desse kjeldene:*
** *Beach Boys Concert*/*Live In London* CD-hefte, David Leaf, c.1990.
** «The Nearest Faraway Place: Brian Wilson, The Beach Boys and the Southern California Experience», Timothy White, c. 1994.
** «Wouldn't It Be Nice - My Own Story», Brian Wilson og Todd Gold, c. 1991.
** "Top Pop Singles 1955-2001", Joel Whitburn, c. 2002.
** "Top Pop albums 1955-2001", Joel Whitburn, c. 2002.
** Allmusic.com

## Bakgrunnsstoff
* Tekstane til ''Beach Boys Concert''
The Beach Boys' Christmas Album

***The Beach Boys' Christmas album*** er eit julealbum av The Beach Boys som kom ut 16. november 1964. Det inneheld fem originale songar og sju standard julesongar. Albumet vart ein stor suksess og dukka opp på listene i juletider i fleire år etter det kom ut. Det første året gjekk albumet heilt til sjetteplassen på den amerikanske albumlista og selde etter kvart til gullplate.

Av orignale songar var «Little Saint Nick» alt kjend og hadde vore ein hit året før. «The Man with All the Toys» var ein annan hit i jula 1964. «Christmas Day» er kjend som den første songen av Beach Boys der Al Jardine syng solovokal.

Leiaren Brian Wilson produserte og arrangerte «rockesongane», men etterlet dei meir tradisjonelle songane til Dick Reynolds, arrangøren til The Four Freshmen som Wilson forguda.

## Innhald

## Musikarar
* Al Jardine - gitar, vokal
* Mike Love - vokal
* Brian Wilson -bass, gitar
* Carl Wilson - gitar, vokal
* Dennis Wilson - trommer, vokal

### Orkester
* Fiolinar: Robert Barene, Arnold Belnick, Harry Bluestone, Jimmy Getzoff, Bernard Kundell, William Kurasch, Alfred Lustgarten, Lou Raderman, Henry Roth, Paul Shure, Marshall Sosson, Darrel Terwilliger
* Celloar: Jesse Ehrlich, Armand Kaproff, Raymond Kelley, Karl Rossner, Joseph Saxon, Frederick Seykora
* Harpe: Dorothy Ramsen
* Treblåseinstrument: Gene Cipriano, Billy Green, Robert Jung, Wilbur Schwartz
* Trompetar: Virgil Evans, Henry Laubach, Oliver Mitchell, Al Porcino
* Tromboner: Urbie Green, Lew McCreary, Richard Nash
* Valthorn: David Duke, Arthur Maebe, Richard Perissi
* Tuba: George "Red" Callender
* Piano: Eugene DiNovi
* Gitar: Al Viola
* Bass: Clifford Hils
* Trommer: Frankie Capp
* Perkusjon: Bones Howe
** Dirigent: Benjamin Barrett
** Arrangement: Dick Reynolds

## Kjelder

* *Denne artikkelen bygger på «[[:en:|en:]]» frå , den 28. august 2009.* 
** * oppgav desse kjeldene:*
** *The Beach Boys' Christmas album* CD-hefte, David Leaf, c.1990.
** *Ultimate Christmas* CD-hefte, Brad Elliott, c.1998
** "The Nearest Faraway Place: Brian Wilson, The Beach Boys and the Southern California Experience", Timothy White, c. 1994.
** "Wouldn't It Be Nice - My Own Story", Brian Wilson og Todd Gold, c. 1991.
** "Top Pop Singles 1955-2001", Joel Whitburn, c. 2002.
** "Top Pop albums 1955-2001", Joel Whitburn, c. 2002.
** Allmusic.com

## Bakgrunnsstoff
* Tekstar til ''The Beach Boys' Christmas album''
Jo

**Jo** er eit personnamn som kan brukast av menn og kvinner. Det har namnedag den 29. august. 

Jo kan vera ei kortform av alle namn som byrjar med Jo-. I nordisk samanheng er det særleg knytt til Joakim og Johannes, i engelsk mykje knytt til Joan, Joanna og Josephine. 

## Bruk
I Noreg er Jo mest brukt som mannsnamn. Namnet var særleg populært frå rundt 1965 til 1970. I 2009 var det 2&nbsp;076 norske menn som heitte Jo, og 12 kvinner.

I USA var Jo mykje brukt som jentenamn for barn fødde frå 1930-talet til 1950-talet.

## Namneberarar

### Kvinner
* Jo van Ammers-Küller (1884–1966), nederlandsk forfattar, døypt Johanna
* Jo Giæver Tenfjord (1918–2007), norsk forfattar

### Menn
* Jo Gjende, (1794&ndash;1884), norsk storskyttar og fjellmann, døypt Jo Tjøstolvsson Kleppe
* Jo Visdal (1861&ndash;1923), norsk bilethoggar
* Jo Benkow (f. 1924), norsk politikar, opphavleg Josef Elias
* Jo Ørjasæter (1925 - 2006), norsk journalist
* Jo Stang (1936&ndash;1998), norsk kunstnar døypt Johan Otto
* Jo Hov (f. 1941), norsk jurist
* Jo Eggen (f. 1952), norsk forfattar
* Jo Nesbø (f. 1960), norsk musikar og forfattar
* Jo Strømgren (f. 1970), norsk dansar

## Sjå òg
* Jô, brasiliansk fotballspelar
* Joe

## Kjelder
* norskenavn.no (gutenamn) og norskenavn.no (jentenamn)
Champs-Élysées

**Avenue des Champs-Élysées**, ofte berre kalla **(les) Champs-Élysées**, på fransk også tidvis *les Champs*, er ein kjend aveny i Paris.

## Soge
Namnet «Champs-Élysées» (uttale IPA , ) tyder 'dei elyseiske markene' kjem frå det opne parklandskapet som tidlegare låg i området ved cours la Reine, ein veg grunnlagd av Marie av Medici. Avenyen blei til på 1600-talet, då landskapsarkitekten André Le Nôtre på vegner av Louis XIV trekte ei linje frå Palais des Tuileries til montagne du Roule, noverande Place Charles-de-Gaulle. Vegen blei kalla *Grand-Cours, Grande allée du Roule* og *avenue du Palais des Tuileries* (1680) før ein landa på *Champs-Élysées*.

## Skildring
Champs-Élysées er nesten to kilometer, og går i dag frå Place de la Concorde til Place Charles de Gaulle, der Triumfbogen står. Ein kan sjå heile avenyen på ein gong. Champs-Élysées blei aveny først i 1724.

## Bruk
På den franske nasjonaldagen 14. juli held ein militærparadar med køyretøy langs avenyen og luftfartøy over. Den franske presidenten følgjer feiringa frå Place de la Concorde.

Siste etappen av Tour de France går langs Champs-Élysées.

## Kjelder

* *Denne artikkelen bygger på «[[:sv:Champs-Élysées|Champs-Élysées]]» frå , og «[[:fr:Avenue des Champs-Élysées|Avenue des Champs-Élysées]]» frå  den 11. juli 2010.* 
 
## Bakgrunnsstoff
* http://www.champselysees.org
Delstaten México

**México** er ein av 31 delstatar i Mexico som ligg i den sørlege delen av landet. Delstaten har 16 millionar innbyggjarar, og er dermed den mest folkerike staten i Mexico. Arealet er om lag 21 351 km². 

Delstaten Mexico er heimen til Teotihuacan, som var den største byen i Amerika før den europeiske erobringa.

Hovudstaden er Toluca og største byen er Ecatepec.

Mexico grensar til Hidalgo og Querétaro i nord, Tlaxcala og Puebla i aust, Morelos og Guerrero i sør, og Michoacán i vest.

## Kjelder

## Bakgrunnsstoff

*
Namnet Drake

:*Sjå òg [[Drake]] for annan bruk av ordet.*
**Drake** er eit vanleg slektsnamn og noko mindre vanleg førenanmn. Namnet oppstod som eit tilnamn, og kan på engelsk anten visa til ein andrik eller fabeldyret drake.

## Namneberarar
*Drake Bell (f. 1986), USA-amerikansk artist
*Drake Berehowsky (f. 1972), kanadisk ishockeyspelar
*Drake Hogestyn (f. 1953), USA-amerikansk skodespelar
*Aubrey Drake Graham (f. 1986), kanadisk artist, bruker «Drake» som kunstnarnamn

### Slektsnamn
*Francis Drake (ca. 1540–1596), engelsk kaprar
*Judith Drake (ca. 1696–1723), britisk forfattar
*Edwin Drake (1819–1880), USA-amerikansk ingeniør
*Henrietta Drake-Brockman (1901–68), australsk forfattar, skreiv under løyndenamnet Henry Drake
*Gabrielle Drake (f. 1944), britisk skodespelar
*Nick Drake (1948-1974), britisk musikar

## Kjelder
*
The Man with All the Toys

«**The Man with All the Toys**» er ein julesong skriven av Brian Wilson og Mike Love for det amerikanske popbandet The Beach Boys. Songen vart gjeven ut på albumet deira *[[The Beach Boys' Christmas album]]* i 1964.

Songen vart òg gjeven ut på singel i 1964. 

Wilson spelte òg inn songen for julealbumet hans *[[What I Really Want for Christmas]]* i 2005.

## Musikarar
*Brian Wilson: solovokal, piano
*Mike Love: solovokal
*Carl Wilson: sologitar, rytmegitar, harmonivokal
*Alan Jardine: bassgitar, harmonivokal
*Dennis Wilson: trommer, harmonivokal

## Kjelder

**Denne artikkelen bygger på «[[:en:The Man with All the Toys|The Man with All the Toys]]» frå ,  den 29. august 2009.*
Dance, Dance, Dance

«**Dance, Dance, Dance**» er ein song skriven av Brian Wilson, Carl Wilson og Mike Love for det amerikanske popbandet The Beach Boys. Songen vart gjeven ut på albumet deira *[[The Beach Boys Today!]]* i 1965, samt på singel i 1964 med B-sida «The Warmth of the Sun». Singelen nådde åttandeplass i USA og 24. plass i Storbritannia. 

Wilson Phillips spelte inn ei utgåve av songen for albumet deira *California* album. Ei anna utgåve av Beach Boys med forskjellig tekst finst som bonusspor på CD-utgåva av *Today*.

## Komposisjon
I november 1969 selde far til Wilson-brørne, Murry Wilson, rettane til songane til bandet til Irving Almo for om lag $700&nbsp;000. I april 1992, like etter at Brian Wilson hadde vunne ei rettssak og fått rettane til songane sine attende, tapte han eit søksmål frå Mike Love, som hevda at han hadde vore med å skrive fleire av songane til Beach Boys og ikkje fått honorar for dette. Ein av desse songane var «Dance, Dance, Dance». Songen var opphavleg berre tilskriven Brian og Carl Wilson, men Mike Love hevda at han hadde vore med å skrive teksten. 

### Musikarar
* Hal Blaine - kanebjølle, triangel, tamburin, kastanjettar
* Glen Campbell - gitar
* Steve Douglas - tenorsaksofon
* Carl Fortina - trekkspel
* Al Jardine - gitar, vokal
* Mike Love - solovokal
* Jay Migliori - baritonsaksofon
* Ray Pohlman - bassgitar
* Brian Wilson - bassgitar, vokal
* Carl Wilson - 12-strengsgitar, vokal
* Dennis Wilson - trommer, vokal

## Bakgrunnsstoff
* «Dance, Dance, Dance» på Allmusic

## Kjelder

* *Denne artikkelen bygger på «[[:en:Dance, Dance, Dance (song)|Dance, Dance, Dance (song)]]» frå , den 29. august 2009.* 
*** oppgav desse kjeldene:*
When I Grow Up (To Be a Man)

«**When I Grow Up (to Be a Man)**» er ein song skriven av Brian Wilson og Mike Love for det amerikanske popbandet The Beach Boys. Songen vart gjeven ut i 1965 på albumet deira *[[The Beach Boys Today!]]* og som singel nådde han niandeplassen på hitlistene i USA. Singelen kom ut i 1964 med «She Knows Me Too Well» som B-side. Songen vert sungen av både Brian Wilson og Mike Love.

## Komposisjon
I november 1969 selde far til Wilson-brørne, Murry Wilson, rettane til songane til bandet til Irving Almo for om lag $700&nbsp;000. I april 1992, like etter at Brian Wilson hadde vunne ei rettssak og fått rettane til songane sine attende, tapte han eit søksmål frå Mike Love, som hevda at han hadde vore med å skrive fleire av songane til Beach Boys og ikkje fått honorar for dette. Ein av desse songane var «When I Grow Up (To Be a Man)». Songen var opphavleg berre tilskriven Brian og Carl Wilson, men Mike Love hevda at han hadde vore med å skrive teksten. 

### Innspeling
Songen vart spelt inn over to dagar i 1964 i Western Recorders. Instrumenttsporet vart spelt inn 5. august og vokale lagt på fem dagar seinare, den 10. august. Instrumentsporet, som var arrangert av Brian Wilson, vart spelt av Carl Wilson on på solo- og rytmegitar, Al Jardine på elektrisk bassgitar, Brian Wilson på akustisk piano og cembalo, Carrol Lewis på munnspel og Dennis Wilson på trommer. Både Mike Love og Brian Wilson syng solovokal på songen, medan Brian, Carl & Dennis Wilson, Mike Love og Al Jardine syng korvokal.

## Salslister

## Kjelder

* *Denne artikkelen bygger på «[[:en:When I Grow Up (To Be a Man)|When I Grow Up (To Be a Man)]]» frå , den 29. august 2009.* 
*** oppgav desse kjeldene:*


## Bakgrunnsstoff
* «When I Grow Up (To Be a Man)» på Allmusic
Benjamin

**Benjamin** er eit mannsnamn av hebraisk opphav, kjend frå Tanakh og Bibelen og brukt i både jødisk og kristen tradisjon. Det kan òg vera eit slektsnamn.

Benjamin har namnedag den 30. august i Noreg og den 28. desember i Sverige.

## Avleiing

Namnet er danna av det hebraiske *Binjamin* (בִנְיָמִין) og kom til kristendommen gjennom gresk (Βενιαμίν). *Ben* betyr 'son'. Andreleddet *jamin* kan bety 'høgre hand' eller 'sør', der den siste tydinga er mest truleg ettersom den bibelske Benjamin var den einaste av sønene til patriarken Jakob som blei fødd i Kanaan og ikkje i det nordlege Mesopotamia. Ei anna tradisjonell tolking av namneleddet er at det kjem frå *jamim*, 'dagar' eller i denne samanhengen 'år', slik at heile namnet tyder 'son i alderdommen'. Namnet er også gjeve tydinga 'lykkeleg' eller 'son av lykka'.

Namnet har variantar på ulike språk som italiensk Beniamino, russisk Venyamin og tyrkisk Bünyamin. Elles har det kortformer som Ben(n), Benny, Bennie, Benji(e) og Benjy.

## Bruk
Benjamin, son av Jakob, er rekna som stamfar for ein av dei tolv israelittstammane. I Mosebøkene blir Benjamin-stammen omtalt som krigersk, og Dommarane fortel om korleis han blei slått ned av dei andre stammane.

I mellomalderen var det vanleg å gje namnet Benjamin til barn av mødre som hadde døydd i barsel, ettersom dette var tilfellet med Rakel, mora til den bibelske Benjamin. Ein kunne òg gje namnet til yngsteguten i ein stor syskenflokk.

Benjamin var det mest brukte namnet på nyfødde i Chile i 2005. Det er også utbreidd i Australia og New Zealand. 

Bruken av namnet i Noreg var låg på 1900-talet til han tok til å veksa mot slutten av 1960-talet. På 1990- og 2000-talet nådde bruken eit høgdepunkt med rundt 1,0 % av nyfødde gutar. I 2009 var det 4&nbsp;922 norske menn som heitte Benjamin.

## Kjende namneberarar

### Førenamn

* Benjamin Franklin (1706–1790), amerikansk diplomat, oppfinnar og filosof
* Benjamin Rush (1746–1745), amerikansk nasjonsgrunnleggjar (*Founding Father*)
* Benjamin Disraeli (1804–1881), britisk konservativ politikar og statsminister
* Benjamin Harrison (1833–1901), amerikansk advokat og president 
* Benjamin Vogt (1863-1947), norsk advokat og politikar
* Benjamin Spock (1903-1998), barnelækjar frå USA
* Benjamin Britten (1913–1976), britisk komponist, dirigent og musikar
* Benjamin Zander (f. 1939), engelsk-amerikansk dirigent
* Benjamin Netanyahu (f. 1949) israelsk politikar og statsminister
* Benjamin Bratt (f. 1963), amerikansk skodespelar
* Benjamin Hermansen (1985–2001), norsk nynazist-offer

### Slektsnamn
* Walter Benjamin (1892–1940), tysk marxistisk litteraturkritikar og filosof
* Arthur Benjamin (1893–1960), australsk komponist

## Annan bruk

* Bilmerket Benjamin, eit tidlegare fransk bilmerke
* Breaking Benjamin, amerikansk band
* Benjamin Roberts, engelsk brudekjolefirma

## Sjå òg
* Ben, Ibn
* Benoni

## Kjelder
*
Ben

**Ben** er ein namnedel og eit kortnamn som kan brukast av menn og kvinner. I Noreg er det eit mannsnamn og har namnedag den 30. august. Ein annan skrivemåte er **Benn**.

## Avleiing
På hebraisk tyder *ben* 'son av'. Det er vanleg i patronym, uttrykk og i nokre samansette namn, som Benjamin og Benoni. Det same ordet på arameisk er *bar*, på arabisk ofte *bin* eller *ibn*.

Det sjølvstendige namnet Ben er ei vanleg kortform for namn som byrjar med Ben-, som Benjamin, Benedikt og Bennett.

«Ben», frå gælisk *beinn*, 'fjell', er også ein vanleg del av namn på britiske fjell, som Ben Nevis og Ben More.

## Namneberarar
*Benjamin «Ben» Jonson (1572&ndash;1637), engelsk forfattar
*Ben E. King (f. 1938), amerikansk songar
*Ben Bernanke (f. 1953), amerikansk økonom og sentralbanksjef i USA
*Benn Harald Eidissen (f. 1958), norsk forretningsmann
*Ben Okri (f. 1959), nigeriansk-engelsk forfattar
*Ben Stiller (f. 1965), amerikansk komikar og skodespelar
*Ben Affleck (f. 1972), amerikansk skodespelar

## Annan bruk
*Big Ben er kallenamnet på klokketårnet på Westminsterpalasset i London
**[[Ben-Hur]]* er ein amerikansk film frå 1959 regissert av William Wyler.

## Kjelder
*
*
Springvaktlar

**Springvaktlar** er ein biologisk familie av 16 fugleartar i ordenen vade-, måse- og alkefuglar. Leveområde for desse fuglane er varmt grasland i Sør-Spania, Asia, Afrika og Australia. 

Springvaktlar er små, lite synlege fuglar som helst spring på bakken framfor å flyge. Hofuglane er mest fargerike og tar initiativ til paringsleik. Til forskjell frå dei fleste andre fuglar er artane i denne familien polyandriske, hofuglar sirkulerer blant fleire hannar og held rivaliserande hoar borte frå territoriet ho gjer krav på. Begge kjønna samarbeider i å byggje reiret på bakken, men berre hannen rugar på egga og syter for ungane. Rugetida er på 12 eller 13 dagar, og ungane er flygedyktige innan to veker etter klekking. 

Springvaktlar liknar vaktlar utan at familiane er nært relaterte. Tradisjonelt var springvaktlar klassifisert som tranefuglar eller som hønsefuglar, Galliformes. No er springvaktlelfamilien tatt med i ordenen vade-, måse- og alkefuglar, Charadriiformes.

## Artsliste

Springvaktlar i rekkjefølgje etter EBird/Clements Checklist v2019 med norske namn etter *Norske navn på verdens fugler*:

;Slekt *[[Turnix]]*
* Springvaktel, *Turnix sylvaticus*, Small Buttonquail, Desfontaines, 1787, (LC)
* Raudhalsspringvaktel, *Turnix maculosus*, Red-backed Buttonquail, Temminck, 1815, (LC)
* Svartgumpspringvaktel, *Turnix nanus*, Black-rumped Buttonquail, Sundevall, 1851, (LC)
* Fynbosspringvaktel, *Turnix hottentottus*, Hottentot Buttonquail, Temminck, 1815, (EN)
* Orientspringvaktel, *Turnix tanki*, Yellow-legged Buttonquail, Blyth, 1843, (LC)
* Kastanjespringvaktel, *Turnix ocellatus*, Spotted Buttonquail, Scopoli, 1786, (LC)
* Bandspringvaktel, *Turnix suscitator*, Barred Buttonquail, Gmelin, 1789, (LC)
* Madagaskarspringvaktel, *Turnix nigricollis*, Madagascar Buttonquail, Gmelin, 1789, (LC)
* Svartbrystspringvaktel, *Turnix melanogaster*, Black-breasted Buttonquail, Gould, 1837, (NT)
* Perlespringvaktel, *Turnix castanotus*, Chestnut-backed Buttonquail, Gould, 1840, (LC)
* Rustnakkespringvaktel, *Turnix olivii*, Buff-breasted Buttonquail, Robinson, 1900, (EN)
* Raudaugespringvaktel, *Turnix varius*, Painted Buttonquail, Latham, 1801, (LC)
* Luzonspringvaktel, *Turnix worcesteri*, Luzon Buttonquail, McGregor, 1904, (DD)
* Sumbaspringvaktel, *Turnix everetti*, Sumba Buttonquail, Hartert, 1898, (VU)
* Raudbrystspringvaktel, *Turnix pyrrhothorax*, Red-chested Buttonquail, Gould, 1841, (LC)
* Vandrespringvaktel, *Turnix velox*, Little Buttonquail, Gould, 1841, (LC)

;Slekt *[[Ortyxelos]]*
* Lerkespringvaktel, *Ortyxelos meiffrenii*, Quail-plover, Vieillot, 1819, (LC)

## Kjelder

* *Denne artikkelen bygger dels på «[[:en:Buttonquail|Buttonquail]]» frå , den 30. august 2009*

### Fotnotar

## Bakgrunnsstoff

* Springvaktar i videoopptak hos Internet Bird Collection
Springvaktel

**Springvaktel**  er  ein liten fugl i familien *[[Turnicidae]]*. Dette er einaste medlemmen i familien som ein kan finne vill i ein del av Europa. Leveområdet er Sør-Spania, Afrika og gjennom India og tropisk Asia til Indonesia. 

Denne arten er ekstremt vanskeleg å observere. Han er 15&nbsp;cm lang, har lite synlege farger og føretrekk å sleppe unna farar med å springe bort framfor å flyge. Fuglane lever av insekt og frø på varme grassletter eller i krattskog. 

Springvaktel liknar arten vaktel. Dei har stripa sandbrun overside, gulbrun underside med svarte markeringar på flanken og meir einsfarga ansikt. I flukt er det synlege kontrastar mellom lyse vengdekkfjør og mørkare handsvingfjør. Kjønna er nesten like, hofuglar litt større og noko klårare farger, ungfuglar har meir flekka underside. 
   
Hofuglane tar initiativ til paringsleik og byggjer reiret på bakken. Hannen rugar normalt fire flekka, grå egg, og passer ungane. Ungane spring så snart dei er klekte ut. Hekketida er frå juni til september. Reiret er plassert i et naturleg søkk i bakken, fora med gras. Det er vanlegvis er gøymt bort blant grastustar. I sære høve kan graset vere bøygd over reiret i ein slags baldakin. 

I reviret har hofuglar ein *hooo-hooo-hooo* lyd og hanfuglen svarar med eit *kek-kek-kek*. 

Arten springvaktel unngår tett skog og kupert land, og lever fortrinnsvis i kornåkrar og er vanlege i graskledde område, men dei finst òg i mellom låge vekstar og i opne krattskogar. Dei skjuler seg for farar og flyg ikkje opp før ein fare er svært nær, då flyg dei lågt, i eit kort strekk over bakken.

## Kjelder

**Denne artikkelen bygger dels på «[[:en:Small Buttonquail|Small Buttonquail]]» frå , den 30. august 2009*
### Fotnotar
Gus Grissom

**Virgil Ivan Grissom** (), betre kjend som **Gus Grissom**, var ein pilot i United States Air Force og ein av dei sju første som vart plukka ut til å verte astronautar for NASA. Grissom vart den andre amerikanaren i verdsrommet. Saman med Ed White og Roger Chaffee, vart Grissom drepen under ei treningsulykke, då det braut ut brann i Apollo 1-kapselen.

Gus Grissom var mottakar av Distinguished Flying Cross og posthonymt, Congressional Space Medal of Honor. Grissom vart gravlagd ved Arlington National Cemetery i Virginia

## Romferder
*  Mercury-Redstone 4 – ("Liberty Bell 7"), den andre amerikanske (suborbitale) romferd.
*  Gemini 3 - Den første bemanna romferda i Gemini-programmet

Grissom var reserve for Gemini 6A.

## Bakgrunnsstoff

* NASA-biografi
Do You Wanna Dance?

«**Do You Wanna Dance?**» er ein song skriven av Bobby Freeman frå 1958. Songen er òg populære i ei utgåve av the Beach Boys frå 1965 og i ei utgåve av Bette Midler frå 1972. The Ramones spelte òg songen på *[[Rocket To Russia]]* og *[[It's Alive]]*.

## The Beach Boys-utgåva

«Do You Wanna Dance?» var ein singel gjeven ut av The Beach Boys i 1965 på Capitol Records. Han nådde 12. plass på Billboardlista og det var den høgaste plasseringa dei klarte med sin song der Dennis Wilson song solovokal. B-sida på singelen var «Please Let Me Wonder». Songen vart òg gjeven ut på albumet deira *[[The Beach Boys Today!]]* same året. 

### Medverkande
;The Beach Boys
* Al Jardine - korvokal
* Mike Love - korvokal
* Brian Wilson - piano, korvokal
* Carl Wilson - gitar, korvokal
* Dennis Wilson - solovokal
;Andre musikarar
* Hal Blaine - trommer, treblokker
* Steve Douglas - tenorsaksofon
* Plas Johnson - tenorsaksofon
* Larry Knechtel - bassgitar
* Jay Migliori - baritonsaksofon
* Bill Pitman - gitar
* Leon Russell - orgel
* Billy Strange - mandolin
* Tommy Tedesco - mandolin
* Julius Wechter - paukar, tamburin
* Marilyn Wilson - korvokal

## Bette Midler-utgåva
Bette Midler spelte songen, kalla «Do You Want to Dance» på albumet *[[The Divine Miss M]]* i 1972. Midler tok tempoet ned og gjorde songen om til ein ballade. Midler gav songen ut på singel og denne utgåva nådde 17. plass i USA tidleg i 1973. 

I 1985 song Ula Hedwig ein Bette Midler-liknande utgåva av songen i ein reklame for Ford Lincoln Mercury. 

## Andre utgåver
;1960s
* Eddie Cochran spelte inn ei utgåva av songen like før han døydde
* 1962 - Cliff Richard, b-side til «I'm Lookin' Out the Window»
* 1964 - Del Shannon
* 1965 - The Beach Boys, opningssporet på *[[The Beach Boys Today!]]*.
* 1966 - The Mamas & the Papas - debutalbumet *[[If You Can Believe Your Eyes and Ears]]*. * 1966 - Johnny Rivers på albumet *Changes*
;1970-åra
* 1974 - Hurriganes
* 1975 - John Lennon på albumet *[[Rock 'n' Roll av John Lennon|Rock 'n' Roll]]*.
* 1975 - T. Rex - bonusspor på albumet *[[Bolan's Zip Gun]]*. 
* 1977 - The Ramones på albumet *[[Rocket to Russia]]*.
* 1978 - Ray Stevens på albumet *There is Something on Your Mind*. 
;1980-åra
* Han vart spelt på konsertar under rockabilly-perioden til Neil Young i 1983.
* 1987 - Barbie i fjernsynsshowet hennar.
* 1988 - David Lindley og El Rayo-X på deira *Very Greasy*
* 1988 - Ei svensk utgåve med tekst av Keith Almgren, kalla «Säg, får jag lov min vän» vart spelt inn av Tonix på albumet *Bugga loss*.
;1990-åra
* 1996 - Petty Booka på albumet *Blue Lagoon of Petty Booka*.
* 1998 - The Queers på eit hyllestalbum til Ramones, *Rocket To Russia*.
* 1998 - Jazz-saksofonisten Walter Beasley på albumet *For Your Pleasure*.
* 1998 - Attaque 77 på albumet *Otras Canciones*; utgåva var på spansk.
;2000-åra
* 2006 - Laurent Voulzy på albumet *La Septième Vague*
* 2008 - Energy på albumet *[[Race the Sun]]*.
* 2008 - Andreas Johnson på albumet *Rediscovered*.

### Norsk utgåve
Robert Skrolsvik skreiv ein norsk tekst til songen for Bjelleklang kalla «Få'jæ lov» i 2009.
Mercury Seven

**The Mercury Seven** (og kjend som **The Original Seven** eller **astronautgruppe 1**) var ei gruppe på sju astronautar som den 9. april 1959 vart plukka av NASA til å ta del i Mercury-programmet. Dette er den einaste astronautgruppa som deltok på alle typar bemanna romferdsprogram som fann stad på 1900-talet. Frå Mercury- og Gemini-ferdene, Apollo-programmet og til sist, John Glenn si ferd på STS-95 i romferjeprogrammet.

Pr. mai 2009, er det berre John Glenn og Scott Carpenter som framleis er i live av the Mercury Seven.

## Dei sju utvalde:

* Alan Bartlett Shepard Jr., United States Navy, (1923 – 1998)
:MR-3 (''Freedom 7''), Apollo 14
* Virgil Ivan (Gus) Grissom, United States Air Force, (1926 – 1967)
:MR-4 (''Liberty Bell 7''), Gemini 3, Apollo 1
* John Herschel Glenn Jr., United States Marine Corps, (1921 – 2016)
:MA-6 (''Friendship 7''), STS-95
* Malcolm Scott Carpenter, United States Navy, (1925 – 2013)
:MA-7 (''Aurora 7'')
* Walter Marty (Wally) Schirra Jr., United States Navy, (1923 – 2007)
:MA-8 (''Sigma 7''), Gemini 6A, Apollo 7
* Leroy Gordon Cooper Jr., United States Air Force, (1927 – 2004)
:MA-9 (''Faith 7''), Gemini 5
* Donald Kent (Deke) Slayton, United States Air Force, (1924 – 1993)
:Apollo-Soyuz Test Project
California Girls

«**California Girls**» er ein song skriven av Brian Wilson og Mike Love og spelt inn av The Beach Boys i 1965. Songen vart gjeven ut som singel og nådde tredjeplassen på ''Billboard'' Hot 100 i USA. Songen vart òg gjeven ut på albumet *[[Summer Days (And Summer Nights!!)]]*.

Songen er ein av dei 500 songane som *[[Rock and Roll Hall of Fame]]* meiner var med på å forme rock and roll. Songen vart òg rangert på 72. plass av musikkmagasinet *[[Rolling Stone]]* på lista deira over dei 500 største songane gjennom tidene.

## Innspeling
Musikken til songen skal ha kome frå den første opplevinga Brian Wilson hadde med LSD.
I følgje Brian Wilson sjølv i dokumentaren *Beautiful Dreamer*, skal han kort tid etter å ha tatt LSD sprunge opp på rommet sitt, gøymd seg under puta og ropt «Eg er redd for mor mi, eg er redd for far min». Ei stund seinare forlet han rommet og til eit piano. Han starta å spele på basstonane H-F#-G#-mønsteret om att og om att, og la etter kvart på akkordane H og A. Innan ein halvtime hadde han laga «well east-coast girls are hip, I really dig the styles they wear»-delen av songen. Dagen etter skreiv han og Mike Love ferdig resten av songen. 

«California Girls» var den første av innspelingane til Beach Boys med vokal frå Bruce Johnston, som hadde kome inn i gruppa då Brian Wilson ikkje lenger ville delta på konsertane deira. 

The Beatles refererte til songen i «Back in the U.S.S.R.», som vert rekna som ei hyllest til songen. 

## Musikarar
* Hal Blaine - trommer
* Frank Capp - vibrafon
* Roy Caton - trompet
* Jerry Cole - 12-strengsgitar
* Al de Lory - orgel
* Steve Douglas - tenorsaksofon
* Al Jardine - vokal
* Bruce Johnston - vokal
* Carol Kaye - bassgitar
* Mike Love - solovokal
* Jay Migliori - barytonsaksofon
* Jack Nimitz - bass-saksofon
* Lyle Ritz - kontrabass
* Howard Roberts - gitar
* Leon Russell - piano
* Billy Strange - tamburin
* Brian Wilson - vokal
* Carl Wilson - 12-strengsgitar, vokal
* Dennis Wilson - vokal

## David Lee Roth-utgåve

«California Girls» vart spelt inn av vokalisten i Van Halen, David Lee Roth på EPen hans frå 1985, *Crazy from the Heat* (med korvokal frå Carl Wilson og Christopher Cross). Denne utgåva nådde som originale tredjeplassen i USA. 

David Lee Roth fekk lagd ein musikkvideo for utgåva si, regissert av Pete Angelus og David Lee Roth. Roth spelar ein turistguide som syner turistar stranda og dei obligatoriske badedraktmodellane. Ein av desse turistane er Jane Leeves som seinare spelte Daphne Moon i komiserien *[[Frasier]]*. Videoen vart nominert til fleire prisar på MTV. 

## Kjelder

* *Denne artikkelen bygger på «[[:en:California Girls|California Girls]]» frå , den 30. august 2009.* 
*** oppgav desse kjeldene:*
The Little Girl I Once Knew

«**The Little Girl I Once Knew**» er ein song skriven av Brian Wilson for det amerikanske popbandet The Beach Boys. Han vart gjeven ut på singel i november 1965 med «There's No Other (Like My Baby)» som B-side. SOngen nådde 20. plass på den amerikanske singellista. Det var den siste originale songen bandet spelte inn før albumet *[[Pet Sounds]]*, og finst ikkje på noko studioalbum av bandet, men har sidan dukka opp på fleire samleplater og som bonusspor på albumet *[[Summer Days (and Summer Nights!!)]]*. 

Songen er kjend for ein innovativ bruk av to dramatiske periodar med nesten stillheit som varer fleire sekund kvar. Sjølv om det var ein av Beach Boys sine mest livsglade songar vart han ikkje så mykje spelt på radio, sidan radiostasjonar prøvde å unngå slike periodar med stillheit. Kanskje var dette årsaka til at han ikkje nådde like høgt som andre Beach Boys-singlar frå denne perioden som «California Girls» og «Barbara Ann». 

Capitol Records gav òg like etter ut «Barbara Ann» i desember og tok marknaden bort frå «The Little Girl I Once Knew». 

## Kjelder

* *Denne artikkelen bygger på «[[:en:The Little Girl I Once Knew|The Little Girl I Once Knew]]» frå , den 30. august 2009.*